als_Latn dik_Latn sag_Latn
Në dhjetor, Google konfirmoi se kishte përfunduar prodhimin e Nexus 5, pak më shumë se një vit pasi pajisja u hodh në treg për herë të parë. Ndalimi i prodhimit të pajisjes nuk u prit mirë, veçanërisht për ata që nuk priren drejt ekranit më të madh (dhe çmimit shumë më të lartë) të telefonit të ri Nexus 6.
Por, në qoftë se jeni ankuar për përfundimin e prodhimit të Nexus 5, atëherë është koha për të fshirë lotët, pasi pajisja është kthyer në Google Play Store. Me sa duket kjo është vetëm një masë e përkohshme për të shitur rezervat e mbetura të pajisjes – por, për fat të keq, nuk ka ulje çmimi për pajisjet e mbetura. Android Central raporton se Nexus 5 me 16GB hapësirë të brendshme është ende 350 dollarë, ndërsa modeli 32GB kushton 400 dollarë.
Përmasat kryesore të pajisjes përfshijnë:
- 4,95-inç IPS + LCD me rezolucion Full HD (1920x1080px) dhe Corning Gorilla Glass 3
- Procesori Qualcomm Snapdragon 800 me katër bërthama me shpejtësi 2.3GHz
- 2GB RAM
- 16 / 32GB memorie të brendshme
- Kamerë kryesore 8MP me vetë-fokusim, stabilizuesin optik të imazheve dhe dritë LED
- Kamerë 1.3MP ne pjesën e përparme
- Bluetooth 4.0
- Lidhje Wi-Fi 802,11 a / b / g / n / ac
- Bateri 3.500 mAh
- Përmasat: 137,9 x 69,2 x 8.6 mm; Peshon 130 gramë
Edhe pse Nexus 5 doli me Android 4,4 Kitkat, ai mund të përditësohet në versionin e fundit të sistemit operativ 5,0 Lollipop. Vitin e kaluar, ndërsa Lollipop ishte ende duke u testuar, doli se përmirësimet në Android 5,0 ishin në gjendje të rrisin jetën e baterisë deri në 36% në Nexus 5.
(Herë të lexuara: 137)
als_Latn als_Latn als_Latn zho_Hant als_Latn zsm_Latn als_Latn als_Latn als_Latn fur_Latn kab_Latn sun_Latn nno_Latn als_Latn als_Latn